**GRAD DONJI MIHOLJAC**

objavljuje početak savjetovanja sa zainteresiranom javnošću za nacrt prijedloga akta

**ODLUKA O NADOKNADI PUTNIH TROŠKOVA REDOVNIH UČENIKA**

**SREDNJIH ŠKOLA U ŠKOLSKOJ GODINI 2022./2023.**

**Predlagatelj:**

GRADONAČELNIK: članak 53. Statuta Grada Donjeg Miholjca ( „Službeni glasnik Grada Donjeg Miholjca“ br. 1/21.)

PRAVNA OSNOVA: Članak 36. Statuta Grada Donjeg Miholjca ( „Službeni glasnik Grada Donjeg Miholjca“ br. 1/21.)

**O B R A Z L O Ž E NJ E**

**Nacrta prijedloga Odluke o nadoknadi putnih troškova redovnih učenika**

**srednjih škola u školskoj godini 2022./2023.**

Člankom 36. Statuta Grada Donjeg Miholjca propisano je nadležnost Gradskog vijeća Grada Donjeg Miholjca koje između ostalih nadležnosti donosi odluke i druge opće akte koji su mu stavljeni u djelokrug zakonom i podzakonskim aktima.

Budući je prijevoz redovnih učenika srednjih škola u školskoj godini 2022./2023. koji svakodnevno putuju u srednju školu u mjesto koje je različito od mjesta stanovanja, financirano u cijelosti od strane Ministarstva znanosti i obrazovanja, Osječko-baranjske županije i Grada Donjeg Miholjca, ovim općim aktom predviđena je nadoknada putnih troškova za one redovite učenike srednjih škola koji stanuju u mjestu školovanja, a mjesto školovanja im je različito od mjesta prebivališta. Nadoknada se planira u visini dnevne putne karte jednom mjesečno, a sukladno Odluci o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2022./2023. ( „Narodne novine“ broj 54/22.).

U skladu s odredbama članka 11. Zakona o pravu na pristup informacijama („Narodne novine“ br. 25/13 i 85/15) Grad Donji Miholjac, pri donošenju Odluke, provodi savjetovanje sa zainteresiranom javnošću s ciljem upoznavanja javnošću s Nacrtom prijedloga Odluke i pribavljanjem mišljenja, primjedbi i prijedloga zainteresirane javnosti, kako bi isti, ukoliko su zakonito i stručno utemeljeni, bilo prihvaćeni i u konačnosti ugrađeni u odredbe Odluke.

**Savjetovanje s zainteresiranom javnošću započinje dana 25. srpnja 2022. godine te završava zaključno s danom 25. kolovoza 2022. godine** koji je ujedno i krajnji rok za dostavu mišljenja, primjedbi i prijedloga na Nacrt prijedloga Odluke.

Adresa e-pošte na koju se šalju očitovanja zainteresirane javnosti:

 **vesna.milicic@donjimiholjac.hr**